Šardaros tvenkinys
Šardaros tvenkinys arba Čardaros tvenkinys (kaz. Шардара бөгені, rus. Чардаринское водохранилище) – tvenkinys Kazachstano pietuose, Pietų Kazachstano srityje, į vakarus nuo Taškento, Syrdarjos upės slėnyje. Susidarė 1967–1968 m. patvenkus Syrdarjos upę ties Šardaros miestu. Ilgis 70 km, plotis iki 20 km. Metinis vandens lygio svyravimas – apie 8 m. Protaka jungiasi su Aidarkulio tvenkiniu. Tvenkinys skirtas pasėlių drėkinimui, hidroenergetinėms reikmėms ir potvynių prevencijai.